《夷齐咏》
宋代·陈耆卿

商道昔波荡，周王纲九围。
二子如冥鸿，翩然独高飞。
周粟固可如，薇亦周之薇。
云胡挟孤愤，了不悟众诽。
天地有正气，日月无斜晖。
惜哉权一字，谬误无已时。
武德纣之虐，贤者诚知之。
为欲扶此教，之死不原违。
吁嗟臣道薄，千载常凄其。
欲上西山望，草际露未晞。

作者简介：陈耆卿（1180-1236），字寿老，号篔窗，台州临海人。方回《桐江集》卷三《读筼窗荆溪集跋》云“水心生于绍兴二十年庚午，筼窗生于淳熙七年庚子，少水心三十年。端平三年卒，年五十七。”嘉定七年，（公元一二一四年）登进士。嘉定十一年，求学于叶适，为适晚年得意门生。同年，尝为青田县主簿。十三年，为庆元府府学教授。官到国子监司业。耆卿著有篔窗初集三十卷，续集三十八卷，《郡斋读书附志》以有论孟记蒙、赤城志等，并传于世。